ПРОТОКОЛ № 41
от заседанието на Комисия „Международна дейност” на ВСС, 
проведено на 28.10.2015 г.

	Днес, 28.10.2015 г., сряда, от 11.00 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Международна дейност”, в състав:

          ПРЕДСЕДАТЕЛ: Соня Найденова 
                   ЧЛЕНОВЕ: Мария Кузманова 
                                       Магдалена Лазарова 
				       Михаил Кожарев - отсъства
				       Милка Итова - отсъства

	На заседанието присъства експертния сътрудник на комисията: Аделина Кандова – главен експерт в дирекция „Международна дейност”.

ДНЕВЕН РЕД:

1. ОТНОСНО:  Провеждане на среща с Богдана Желявска –  национално лице за контакт на Европейската съдебна мрежа по граждански и търговски дела, съгласно решение на комисия „Международна дейност” по протокол № 40/22.10.2015 г.

Комисия „Международна дейност”
Р Е Ш И:

1.1 ОДОБРЯВА провеждането на годишна среща с членовете на Националната съдебна мрежа по граждански и търговски дела в Република България. 
1.2 Възлага организацията на съдия Богдана Желявска –  национално лице за контакт на Европейската съдебна мрежа по граждански и търговски дела – граждански дела.

2. ОТНОСНО: Решение на Комисия по анализ и отчитане степента на натовареност на органите на съдебната власт по протокол № 35/20.10.2015 г. относно „Въпросник за информационното табло на Европейския съюз в областта на правосъдието за 2016 г.

Комисия „Международна дейност”
Р Е Ш И:

2.1 Да се попълнят отговорите от Комисия по анализ и отчитане степента на натовареност на органите на съдебната власт във „Въпросник за информационното табло на Европейския съюз в областта на правосъдието за 2016 г.
2.2 Приема за сведение писмото от Екатерина Тодорова – държавен експерт, дирекция „Международно правно сътрудничество и европейски въпроси”, Министерство на правосъдието.

2.3 Възлага на експертите на дирекция „Международна дейност” да направят проверка във връзка с въпросника на CEPEJ и при установяване на неточности да поискат конкретизация от съответните експертни сътрудници на комисии.

3. ОТНОСНО: Писмо от Драгомир Йорданов – директор на Национален институт на правосъдието(НИП) относно изготвяне на годишен план на дейността на НИП за 2016 г. 

Комисия „Международна дейност”
Р Е Ш И:

3.1 Да се изиска проекта на годишен план на дейността на НИП за 2016 г. с оглед избягване на дублиращи предложения.

4. ОТНОСНО: Писмо от Националния институт на правосъдието във връзка с доклад на командировани от НИП лица. 

Комисия „Международна дейност”
Р Е Ш И:

4.1 ПРИЕМА ЗА СВЕДЕНИЕ писмото от Националния институт на правосъдието, както и изпратения доклад във връзка с участието на представители на НИП в обучение на тема “Judicial Training Methods on “Craftmanship”. 

5. ОТНОСНО: Извлечение от решение на комисия „Публична комуникация” по протокол № 34/20.10.2015 г. относно информация за дейността на комисия „Бюджет и финанси за периода от конституирането на сегашния състав на ВСС до 30.09.2015г.

Комисия „Международна дейност”
Р Е Ш И:
5.1 Приема за сведение решение на комисия „Публична комуникация” по протокол № 34/20.10.2015 г. относно информация за дейността на комисия „Бюджет и финанси за периода от конституирането на сегашния състав на ВСС до 30.09.2015г.
5.2 Информацията за дейността на комисия „Бюджет и финанси за периода от конституирането на сегашния състав на ВСС до 30.09.2015 г. да се преведе на английски език.
5.3  Да се публикува информацията на интернет страницата на ВСС.

6. ОТНОСНО: Писмо получено по електронна поща от Секретариата на ЕМСС относно провеждане на среща на диалоговата група на 20 ноември  в гр. Мадрид, Испания. 

Комисия „Международна дейност”
Р Е Ш И:
	
6.1 Предоставя писмото, получено по електронна поща от Секретариата на ЕМСС относно провеждане на среща на диалоговата група на 20 ноември  в гр. Мадрид, Испания, заедно с материалите към него на определените да участват в Проект 1 „Независимост и отчетност” с решение на ВСС по протокол № 45/13.08.2015 г., представители на ВСС - Юлия Ковачева и Незабравка Стоева, за предлагане на участници в диалоговата група, отговарящи на условията съгласно изпратените документи, включително и на един участник, който да е представител на Националната асоциация на съдиите.

6.2 Отправя молба към определените членове на ВСС за участие по проекти, да създадат организация  за разпределение на работата по между си и участието им в срещите съобразно проектните фишове по Проект 1 и Проект 3.

7. ОТНОСНО: Писмо от Давид Симоне – отдел Международни отношения, Висш съвет на магистратурата на Италия относно предоставени протокол от срещата в гр. Париж, финална версия на проектния фиш и окончателен вариант на въпросника за представяне на коментари и забележки в срок до 21.10.2015 г.

Комисия „Международна дейност”
Р Е Ш И:

7.1 Да се изпратят материалите на участващите представители на ВСС по Проект 2  „Стандарти VІ – стандарти за представителството на гражданското общество в съдебното управление” съгласно решение на ВСС по  протокол № 45/13.08.2015 г.:
- Магдалена Лазарова – член на ВСС;
- Елка Атанасова – член на ВСС;
- Юлиана Колева – член на ВСС.

Т. РАЗНИ:

8. ОТНОСНО: Проект - програма на Международна конференция на тема: „Реформа на съдебната карта, разпределение на делата и съдебна статистика – обмяна на опит и добри практики”, която ще се проведе на 18-19 януари 2016 г. в гр. София, България.

Комисия „Международна дейност”
Р Е Ш И:

8.1 Възлага на експертите на дирекция „Международна дейност” да изготвят проекта на програмата по направените предложения.

9. ОТНОСНО: Доклади от ръководителите на проекти, по които ВСС е бенефициент, за изпълнението на дейностите и усвояването на средствата за периода 01.07.2015 г. – 30.09.2015 г., Обобщена справка за получените и изразходваните средства по проектите към 30.09.2015 г. и Обобщена информация за изпълнение на дейностите по проектите, по които ВСС е бенефициент, за периода 01.07.2015 г. – 30.09.2015 г., във връзка с Решение на Висшия съдебен съвет по протокол № 12 от заседанието, проведено на 13.03.2014 г.

Комисия „Международна дейност”
Р Е Ш И:

9.1 ПРИЕМА ЗА СВЕДЕНИЕ обобщената информация. 
9.2 Докладите за проектите, Обобщената справка за получените и изразходваните средства и Обобщената информация за изпълнение на дейностите по проектите за периода 01.07.2015 г. – 30.09.2015 г. да бъдат внесени на заседание на ВСС за запознаване. 

10. ОТНОСНО: Писма от Росица Трънкова – секретар на РГ 31 Европа 2020 – Министерство на финансите и Рени Антонова – старши експерт в дирекция „ Информационни технологии”, Министерство на транспорта, информационните технологии и съобщенията относно окончателно съгласуване на програма Цифрова България 2020 и план за действие към нея.

Комисия „Международна дейност”
Р Е Ш И:

10.1 Изпраща писмата от Росица Трънкова – секретар на РГ 31 Европа 2020 – Министерство на финансите и Рени Антонова – старши експерт в дирекция „ Информационни технологии”, Министерство на транспорта, информационните технологии и съобщенията относно окончателно съгласуване на програма Цифрова България 2020 и план за действие към нея на Комисия „Професионална квалификация, информационни технологии и статистика по компетентност.

10.2 Възлага на експертите на дирекция „Международна дейност” да уведомят Рени Антонова – старши експерт в дирекция „ Информационни технологии”, Министерство на транспорта, информационните технологии и съобщенията, че е невъзможно да се спази посоченият срок - 28 октомври, поради изключително краткия срок за отговор.

11. ОТНОСНО: Информация изпратена от Флавиан Попа – дирекция Европейски въпроси, международни отношения и програми, Върховен съвет на магистратурата на Румъния относно Проект 1 – Независимост на прокуратурата.

Комисия „Международна дейност”
Р Е Ш И:

11.1 Да се изпрати писмо до Сотир Цацаров – главен прокурор на Републека България с молба да определи лице за контакт, което също така да вземе участие в срещите по Проект 1 – Независимост на прокуратурата. Да се изпратят всички получени материали във връзка с работата на подгрупата с оглед предоставянето им на определеното  лице за контакт.

12. ОТНОСНО: Писмо от Джефри Вос – президент на ЕМСС с приложен актуален въпросник разработен заедно с Генерална дирекция „Правосъдие и защита на потребителите” на ЕК за събиране на фактическа информация относно структурните гаранции за независимостта на съдебната власт.

Комисия „Международна дейност”
Р Е Ш И:
	
12.1 Приема за запознаване писмото от Джефри Вос – президент на ЕМСС с приложен актуален въпросник разработен заедно с Генерална дирекция „Правосъдие и защита на потребителите” на ЕК за събиране на фактическа информация относно структурните гаранции за независимостта на съдебната власт.
12.2 Възлага на експертите на дирекция „Международна дейност” да попълнят въпросника като при необходимост съберат информация от експертни сътрудници на други комисии на ВСС.

13. ОТНОСНО: Проект на писмо до Джефри Вос – президент на ЕМСС с искане за подкрепа/ за изразяване на становище относно предлагания законопроект за бюджета Република България за 2016 г. в частта за финансиране на съдебната власт и относно изпълнение на решение на ВСС по протокол № 53/27.10.2015 г., т. 2.
 
Комисия „Международна дейност”
Р Е Ш И:

13.1 Възлага на експертите на дирекция „Международна дейност” да подготвят окончателен вариант на писмата съобразно проекта на писмо до ЕМСС и направените бележки и предложения.

Предложението да бъде внесено на заседание на ВСС на 29.10.2015 г.

           ПРЕДСЕДАТЕЛ НА
                                                     КОМИСИЯ „МЕЖДУНАРОДНА ДЕЙНОСТ”:/П/
		СОНЯ НАЙДЕНОВА